《蓬莱别岛》
宋代·李新

已驾神鳌远翠埃，外人休咏北山莱。
自无失脚刘郎到，怕有吹山子晋来。
云散晓风飘鹤氅，月明春浪浸瑶台。
似闻方士穷真色，归笑长红越女腮。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。